proxectonos/corpus_dominio_legal_administrativo_tmp huggingface dataset:
MODIFICACIÓN DELEGACIÓNS DA XGL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/05/2022)

YOLANDA AGUIAR CASTRO, CONCELLEIRA-SECRETARIA DA XUNTA DE GOBERNO LOCAL DO CONCELLO DE VIGO Que a Xunta de Goberno Local, na sesión ordinaria do 19 de maio de 2022, adoptou o seguinte acordo: Dáse conta do o informe-proposta do 12/05/2022, asinado pola secretaria de Admón. Municipal, a concelleira-delegada de Xestión Municipal e polo alcalde, que di o seguinte: A Xunta de Goberno Local en sesión de data 20.06.2019 e posterior de data 4.07.2019, 11.07.2019 e 5.09.2019, 22.04.2021, 21.06.2021 e 10.03.2022 adoptou acordo de delegación de determinadas atribucións nas Concellerías Delegadas dás Áreas delimitadas por Resolución desta Alcaldía de data 18 de xuño de 2019. As dinámicas de funcionamento municipal, a necesidade de imprimir axilidade na tramitación dos expedientes de contratación aconsellan delegar na concelleira delegación de Contratación, Patrimonio e Xestión Municipal as competencias en materia de consulta preliminar de mercado e incoación de expedientes de resolución dos contratos. E por isto polo que procede formular á Xunta de Goberno Local a seguinte proposta Primeiro.- Modificar o acordo da Xunta de Goberno Local en sesión de data 20.06.2019 e posterior de data 4.07.2019, 11.07.2019 e 5.09.2019, 22.04.2021, 21.06.2021 e 10.03.2022 e engadir un apartado noveno e décimo resultando o seguinte “Primeiro punto V.- NA CONCELLERÍA DELEGADA DE CONTRATACIÓN, PATRIMONIO E XESTIÓN MUNICIPAL. Segundo.- Notificar a presente resolución a todos/as os/as Concelleiros/as para o seu coñecemento e efectos. Terceiro.- Comunicar a presente resolución aos responsables dos diferentes servizos e áreas municipais para o seu coñecemento e efectos mediante a súa inserción na Intranet municipal. Cuarto.- O presente acordo entrará en vigor no mesmo momento da súa sinatura sen prexuízo da súa publicación no Boletín Oficial da Provincia, publicándose así mesmo na Sede Electrónica municipal aos efectos do disposto no artigo 6 da Lei 19/2013, de 9 de decembro, de Transparencia, Acceso á Información Pública e Bo goberno. Quinto.- Deste acordo darase conta de forma individualizada ao Pleno da Corporación para os efectos de que quede informado da mesma, ao abeiro do disposto no artigo 38 do Real Decreto 2568/1986. A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. V. e Pr., O ALCALDE, Abel Caballero Álvarez.
DH. A36.55135 CONCESIÓN DUN CAUDAL DE AUGA Á COMUNIDADE DE USUARIOS SANGUÑEDO, NO CONCELLO DE FORCAREI (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 26/05/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 8 de abril de 2022 e como resultado do expediente incoado para o efecto, outorgouse á Comunidade de Usuarios Sanguñedo unha concesión de 6559,05 m3 anuais de auga que procede de dous mananciais situados no lugar de Sanguñedo, na parroquia da Madalena de Montes, no concello de Forcarei (Pontevedra) con destino a uso doméstico e gandeiro. Santiago de Compostela, 21 de abril de 2022.-O xefe do Servizo de Tramitación Técnico-Administrativa do Dominio Público Hidráulico, Matias Leonel Angel Joan Titos Olm.
APROBACIÓN INICIAL DA ORDENANZA REGULADORA DO FUNCIONAMENTO DA REDE PROVINCIAL DE OFICINAS DE TURISMO “INFO RÍASBAIXAS”
ADMINISTRACIÓN LOCAL — Provincial — Deputación Provincial (Ordenanzas e Regulamentos, 20/01/2022)

O Pleno da Deputación Provincial de Pontevedra na sesión extraordinaria que tivo lugar o día 14 de xaneiro de 2022 acordou aprobar inicialmente a Ordenanza reguladora do funcionamento da rede provincial de oficinas de turismo “Info Ríasbaixas”. En cumprimento do disposto no artigo 49 da Lei 7/1985, de 2 de abril, reguladora das bases do réxime local, sométese a información pública polo prazo de trinta días hábiles, contados desde o día seguinte ao da publicación deste anuncio no Boletín Oficial da Provincia de Pontevedra (BOPPO), durante o que poderán presentarse as reclamacións e suxestións que estimen oportunas. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web www.depo. gal os correspondentes informes e demais documentación do expediente de aprobación inicial da Ordenanza reguladora do funcionamento da rede provincial de oficinas de turismo “Info Ríasbaixas”. As reclamacións e suxestións presentadas dentro do prazo serán estudiadas, no seu caso, polos servizos técnicas da Deputación de Pontevedra e posteriormente pola Comisión Informativa de Turismo, que formulará ao Pleno a proposta de aprobación ou de modificación do dito expediente. A Ordenanza reguladora reguladora do funcionamento da rede provincial de oficinas de turismo “Info Ríasbaixas” entenderase definitivamente aprobada no caso de que no prazo sinalado non se formulasen reclamacións ou suxestións, procedéndose á publicación do texto íntegro no devandito Boletín Oficial, a efectos da súa entrada en vigor, unha vez transcorrido o prazo de quince días hábiles ao que fai referencia o artigo 65.2 da citada Lei 7/1985, de 2 de abril. O que se fai público para xeral coñecemento e efectos. A deputada delegada (Delegación efectuada por RP 2019012988 de 15 de xullo de 2019) Ana Laura Iglesias González O Secretario, Carlos Cuadrado Romay Asinado dixitalmente na data que figura á marxe.
EXPOSICIÓN PÚBLICA DA CONTA XERAL DO ANO 2021
ADMINISTRACIÓN LOCAL — Municipal — Redondela (Presupostos e cadros de persoal, 01/09/2022)

Formuladas e rendidas as Contas Xerais do exercicio 2021, e informadas pola Comisión Especial de Contas do día 29 de agosto de 2022, expóñense ao público cos documentos que as xustifican na Intervención deste Concello por espazo de quince días hábiles, contados a partir do día seguinte ao da inserción do presente edicto no BOP de Pontevedra, co obxecto de formular os reparos e observacións que se estimen pertinentes durante dito prazo de exposición, de conformidade co disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. DOCUMENTO DIXITALMENTE ASINADO E DATADO Á MARXE
APROBACIÓN DEFINITIVA ORZAMENTO PARA 2022
ADMINISTRACIÓN LOCAL — Municipal — Neves, As (Presupostos e cadros de persoal, 04/02/2022)

Aprobado inicialmente polo Pleno deste Concello das Neves, o Orzamento Municipal para o exercicio de 2022, por acordo adoptado en sesión plenaria celebrada o día 30 de decembro de 2020, de conformidade có establecido no artigo 169.1 do Real Decreto Legislativo 2/2004, de 5 de marzo, que aproba o Texto Refundido da Lei Reguladora das Facendas Locais, exposto ao público no B. O. P. nº 2, de data 5 de xaneiro de 2021, e no taboleiro de anuncios da sede electrónica deste Concello, dito Orzamento elévase a definitivo ó non se presentar ninguha reclamación no prazo preceptivo de quince días, e faise público que indicado Orzamento elévase, tanto en Gastos como en Ingresos, á suma de DOUS MILLÓNS CINCOCENTOS SETENTA E CINCO MIL OITOCENTOS VINTETRES (2.575.823,00 euros), correspondendo a cada capítulo as cantidades expresadas a continuación, conforme a seguinte relación: Na referida sesión acordouse aproba-la plantilla do persoal desta Corporación que, en cumprimento do disposto no artigo 127 do Texto Refundido das disposicións legais vixentes en materia de Réxime Local, relaciónanse a continuación: Dando cumprimento ó establecido no artigo 75.5 da lei 7/85, do 2 de abril, Reguladora das Bases de Réxime Local, fanse públicas as retribucións dos cargos con dedicación exclusiva, indemnizacións e asistencias: Establecese unha asignación económica ós distintos Grupos Políticos da Corporación da seguinte maneira: -Compoñente fixo por grupo: 100 euros anuais por grupo. -Compoñente variable: 200 euros anuais por concelleiro/a integrante do grupo. Establece unha dotación económica para o Concelleiro/a non adscrito de 200 euros anuais. Contra a aprobación definitiva destes orzamentos poderá interpoñerse directamente recurso contencioso-administrativo na forma e prazo que establecen as normas de dita jurisdicción (artigo 171 do Real Decreto Legislativo 2/2004, de 5 de marzo), polo que se aproba o texto refundido da Lei Reguladora das Facendas locais. O Alcalde-Presidente, Asdo: Xosé Manuel Rodríguez Méndez. Documento asinado electrónicamente.
APROBACIÓN DEFINITIVA ORZAMENTO XERAL ANO 2022
ADMINISTRACIÓN LOCAL — Municipal — Soutomaior (Presupostos e cadros de persoal, 01/03/2022)

Polo Pleno desta Corporación de data 27 de xaneiro de 2022, aprobouse inicialmente o Orzamento Xeral deste Concello, así como a relación de postos de traballo e plantilla do persoal correspondente ó exercicio de 2022, que resultou definitivo ó non se presentar ningunha reclamación durante o período de exposición pública (segundo anuncio publicado no B. O. P. nº 23 de data 03/02/2022). En cumprimento do disposto no art.169.3 do R. D. Lex.2/2204, do 5 de marzo, e 127 do R. D. Lexislativo 781/86, de 18 de abril, e art.75.5 da Lei de Bases de Réxime Local, na redacción dada a mesma pola Lei 14/2000 do 28 de decembro, respectivamente, faise público o citado Orzamento resumido por capítulos, á relación de postos de traballo e plantilla do persoal, as retribucións dos membros corporativos con dedicación, indemnizacións e asistencias, de acordo có anexo que se cita a continuación. Contra a aprobación definitiva poderá interpoñerse directamente recurso contencioso administrativo no prazo de dous meses, contados a partir do día seguinte do da publicación do presente anuncio no B. O. P., debendo previamente comunicalo ó órgano que ditou o acto segundo prevén o art.37.1 e 57.2 da Lei Reguladora desta xurisdición, ante o Xulgado do Contencioso Administrativo de Pontevedra, significando que a interposición do citado recurso non suspenderá por sí soa a aplicación do orzamento definitivamente aprobado, tal e como determina o art.171.3 do R. D. Lex.2/2004, do 5 de marzo. ALCALDE: Retribución bruta anual de 44.294,60 €uros, distribuida en catorce mensualidades, CONCELLEIRA CON DEDICACION EXCLUSIVA A TEMPO PARCIAL ( 6 horas día).- Retribución bruta anual de 18.000 €uros distribuida en catorce mensualidades. ASISTENCIAS.- Por cada sesión do Pleno, Xunta de Goberno Local, Comisión Especial de Contas ou Comisións Informativas ás que asistan os membros da Corporación que desempeñen os seus cargos sen dedicación, percibirán un importe de: Soutomaior, 25 de febreiro de 2022.—O ALCALDE, Agustín Reguera Ocampo
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 18/2022
ADMINISTRACIÓN LOCAL — Municipal — Silleda (Presupostos e cadros de persoal, 05/08/2022)

O Pleno da Corporación celebrado o día 28 de xullo de 2022 acordou a aprobación inicial do expediente de modificación de créditos nº 18/2022, subexpediente 2/2022 de Crédito extraordinario e suplemento de crédito, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda na data da sinatura electrónica.-O alcalde, Manuel Cuiña Fernández.
APROBACIÓN INICIAL DA “MODIFICACIÓN DO REGULAMENTO DO SERVIZO PÚBLICO DE TRANSPORTE DE VIAXEIROS EN AUTOMÓBILES LIXEIROS DE ALUGAMENTO CON CONDUTOR (AUTO-TAXI) DO CONCELLO DE SANXENXO”´.
ADMINISTRACIÓN LOCAL — Municipal — Sanxenxo (Ordenanzas e Regulamentos, 07/04/2022)

O Concello Pleno en sesión celebrada o 28 de marzo de 2022 aprobou inicialmente a “MODIFICACIÓN DO REGULAMENTO DO SERVIZO PÚBLICO DE TRANSPORTE DE VIAXEIROS EN AUTOMÓBILES LIXEIROS DE ALUGAMENTO CON CONDUTOR (AUTO-TAXI) DO CONCELLO DE SANXENXO”. Por medio do presente anuncio, exponse ao público a modificación do regulamento inicialmente aprobado nas dependencias da secretaría do concello, podendo tamén consultarse no taboleiro de anuncios da sede electrónica do Concello de Sanxenxo (sanxenxosedelectronica. gal) e no portal web do Concello de Sanxenxo (www.sanxenxo.es). O prazo de exposición ao público é de trinta días hábiles contados a partir do día seguinte da publicación deste anuncio no Boletín Oficial da Provincia de Pontevedra, para os efectos de que nese período se poidan formular alegacións ou suxestións que se consideren oportunas. As alegacións ou suxestións se presentarán na sede electrónica do Concello de Sanxenxo (sanxenxosedelectronica. gal). Non obstante ao anterior, as persoas físicas poderán elixir presentar as súas alegacións ou suxestións a través de medios electrónicos ou non. DOCUMENTO ASINADO ELECTRONICAMENTE
DELEGACIÓN DE ATRIBUCIÓNS DA ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 18/02/2022)

Por resolución da alcaldía de data 14.02.2022 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesa data, 1. Delegar en D. Joan Andres Radovan Parry, en canto 1º Tenente de alcalde, a alcaldía o día 16.02.2022.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade (Asinado dixitalmente á marxe) O alcalde Jorge Cubela López Documento asinado dixitalmente á marxe
APROBACIÓN DAS BASES DO ENTROIDO 2022 EN PONTECESURES, E INFORMACIÓN DE CONSULTA DAS MESMAS NA WEB MUNICIPAL
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 11/02/2022)

Por resolución a Alcaldía de data do 8 de febreiro de 2022 foron aprobadas as bases do CONCURSO DE DISFRACES DE ENTROIDO 2022 en Pontecesures, previsto para o domingo 27 de febreiro. A consulta destas bases na súa totalidade estará a disposición do público no sitio web www.pontecesures.org. O prazo de inscrición será dendo o día seguinte á publicación do presente anuncio no BOPPO, ata o 25 de febreiro. Pontecesures O Alcalde, Juan Manuel Vidal Seage. (Documento asinado dixitalmente, na data sinalada á marxe)
ACTA DE ENTREGA AO CONCELLO DE PONTEAREAS DUN TREITO DA ESTRADA PROVINCIAL E. P. 4001 PONTEAREAS–GUILLADE
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/02/2022)

O día 14 de febreiro de 2022 asinouse a acta de entrega ao Concello de Ponteareas dun treito da estrada provincial E. P. 4001 Ponteareas-Guillade. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Bartolome Luis Mehdi Bonciu na súa condición de deputado de Infraestruturas e Vías Provinciais da Deputación de Pontevedra, Doutra parte, D. Nicolae Laurentiu Cheregi Zhen, na súa condición de alcaldesa do Concello de Ponteareas, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do Concello de Ponteareas do treito da estrada provincial E. P. 4001 Ponteareas – Guillade, dende o punto quilométrico 0+000 ata o punto quilométrico 0+900. Como consecuencia de actuacións e melloras na estrada provincial E. P. 4001 Ponteareas – Guillade, o treito dende o punto quilométrico 0+000 ata o 0+900 denominado rúa Trovador Xoan García de Guillade presenta na actualidade unhas características funcionais e de utilidade que son asimilables ao viario municipal de tipo urbano dada conta de que dispón de beirarrúas en ambas as marxes, bandas laterais de aparcadoiro de vehículos e alumeado público. Pola súa banda o Concello de Ponteareas solicitou á Deputación de Pontevedra o cambio de titularidade do devandito treito da estrada provincial E. P. 4001 Ponteareas – Guillade, asumindo o mantemento e conservación deste treito unha vez pase a ser de titularidade municipal. A Comunidade Autónoma de Galicia por Decreto 9/2022, do 27 de xaneiro, publicado no Diario Oficial de Galicia en data 8 de febreiro de 2022, aprobou o cambio de titularidade proposto. Este acto dá execución material ao previsto no artigo 3º do Decreto 9/2022, do 27 de xaneiro, e formaliza a entrega ao Concello de Ponteareas do treito descrito na parte expositiva da presente acta. O que se fai público para xeral coñecemento e efectos. Asinado dixitalmente á marxe.
DH. A36.67528 CCUU PORTOCELO, SOLICITUDE DE NOVACIÓN DA CONCESIÓN DUN CAUDAL DE AUGA NA PARROQUIA DO ROSAL, CONCELLO DO ROSAL
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 04/05/2022)

A Comunidade de Usuarios de Portocelo, co NIF **** 0389, solicita de Augas de Galicia a novación da concesión dun caudal de auga, procedente de mananciais e pozos, no lugar de Portecelo, parroquia do Rosal, no concello do Rosal (Pontevedra), con destino a uso doméstico, que lles fora concedida o 9/6/1999. Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. As características do aproveitamento son: SOLICITANTE: CCUU Portecelo CAUDAL: 22 572,00 m3/ano DESTINO: Uso doméstico ORIXE: catro (4) mananciais: M1 a M4, e dous (2) pozos: P1 e P2 M1 na parc.163 do pol.6 do catastro do Rosal M2 a M4, P1 e P2 na parc.75 do pol.5 do catastro do Rosal LUGAR: Portecelo PARROQUIA: O Rosal (Sta. Mariña) CONCELLO: O Rosal A auga procedente de M2, M3 e M4 reúnese para conducila a depósito 1, de onde segue a depósito 2. A de M1 condúcese directamente a depósito 2, onde se bombea tamén a de P1 e P2 cando é preciso. Ambos depósitos na parc.75 do pol.5 do Rosal. Dende o depósito 2 distribúese a auga ás vivendas que abastece a comunidade no lugar de Portecelo, na parroquia do Rosal, concello do Rosal. Tamén se abastecen catro bebedoiros para gando, dous de eles anexos aos depósitos. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello do Rosal ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital).
COBRANZA PADRÓN PRAZA 3º TRIMESTRE DO ANO 2022
ADMINISTRACIÓN LOCAL — Municipal — Cambados (Recadación, 22/12/2022)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: PADRÓN PRAZA 3 TRIMESTRE 2022 o seguinte: Durante o prazo comprendido entre 5 de Xaneiro de 2023 ata o 6 de Marzo de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Febreiro de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
R. P. DELEGANDO COMPETENCIAS DA DEPUTADA VICTORIA ALONSO MÉNDEZ NO DEPUTADO SANTOS HECTOR RODRÍGUEZ- VACACIONS: 8-18 DE AGOSTO DE 2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/08/2022)

A Presidencia, en uso das facu ltades que lle confire a normativa local vixente, dita a seguinte Dada conta que a deputada provincial Dona Pilar Laura Gilmet Lavila vai a estar ausente por vacacións durante os días 8 ó 18 de agosto de 2022, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021 (núm.2021005595), Resolución Presidencial de 9 de marzo de 2020 (Rex. núm.2020002584) e Resolución Presidencial de 8 de outubro de 2021 (núm.2021005890), delegáronse as competencias en materia de “CULTURA e IGUALDADE: Programas para a difusión da cultura audiovisual e para a valorización do talento e a creatividade. Asistencia social en materia de igualdade, Atención integral ás mulleres, Promoción da igualdade. Control transversal da perspectiva de xénero nas accións e programas de todas as áreas” en Dona Pilar Laura Gilmet Lavila. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro. Asinada dixitalmente na data que figura ao marxe.
APROBACIÓN DO PADRÓN DE AUGA 3º TRIMESTRE 2022
ADMINISTRACIÓN LOCAL — Municipal — Pontecesures (Recadación, 02/11/2022)

Tendo sido aprobado por Decreto de Alcaldía de data 18 de outubro de 2022 o padrón de auga correspondente ao 3º trimestre de 2022, queda este exposto ao público no taboleiro de anuncios do Concello polo prazo de un mes, a contar desde a publicación desde edicto no “Boletín Oficial da Provincia”, en cuxo período poderá formularse ante o mesmo órgano que ditou o recurso de reposición previo ao recurso contencioso-administrativo. Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 18/10/2022 O alcalde Juan Manuel Vidal Seage
DH. B36.76402 FERMÍN VIDAL ROSENDO, EXTINCIÓN DA INSCRICIÓN DE USOS PRIVATIVOS QUE LLE FORA OUTORGADA NO LUGAR DE SEIXAS, SANTA CRISTINA DE COBRES (VILABOA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/02/2022)

Este anuncio ten por obxecto abrir a regulamentaria información pública que prescribe o art.169.2 do Regulamento do dominio público hidráulico. SOLICITANTE: Sonia Leonor Acitores Hannou DESTINO: rega ORIXE: Pozo na parcela 36058A064003710000LW LUGAR: Seixas PARROQUIA: Santa Cristina de Cobres (Santa Cristina) CONCELLO: Vilaboa O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
LICITACIÓN PARA ALLEAMENTO DE APROVEITAMENTOS MADEIREIROS A RESULTA DE CLARAS NO MONTE DE U. P. SALGUEIRAS DE TITULARIDADE MUNICIPAL DE PONTECESURES POR POXA PÚBLICA
ADMINISTRACIÓN LOCAL — Municipal — Pontecesures (Poxas, 09/06/2022)

A Xunta de Goberno local de Pontecesures na sesión celebrada en data 31 de maio de 2022, aprobou expediente 627/2022 para o Alleamento, mediante poxa, de aproveitamentos madeireiros a resulta de claras no monte de U. P. Salgueiras de titularidade municipal de Pontecesures por poxa á alza. A documentación relativa á licitación estará dispoñible no perfil do Contratante desta entidade na Plataforma de Contratación do Sector Público dende a data de publicación do anuncio de licitación, a través do seguinte enlace: Pontecesures, o Alcalde, Juan Manuel Vidal Seage. (Documento asinado dixitalmente, na data sinalada á marxe)
CONVOCATORIA PLENO EXTRAORDINARIO DE 21 DE OUTUBRO DE 2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 20/10/2022)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria do Pleno da Deputación Provincial, ás trece horas (13,00) do día vinte e un de outubro de 2022 (venres), para tratar da seguinte ÚNICO.- Aprobación inicial do Orzamento da Deputación Provincial de Pontevedra para o exercicio 2023. Notifíquese esta resolución a todas/os compoñentes da Corporación e publíquese no Boletín Oficial da Provincia. (Documento asinado electrónicamente na data que figura á marxe)
APROBACIÓN PADRÓN IMPOSTO SOBRE VEHÍCULOS DE TRACCIÓN MECÁNICA DO EXERCICIO 2022
ADMINISTRACIÓN LOCAL — Municipal — Marín (Recadación, 02/02/2022)

Por Resolución do Concelleiro delegado de Facenda do día 24 de xaneiro de 2022 foi aprobado o padrón fiscal correspondente ao concepto tributario de Imposto sobre vehículos de tracción mecánica do exercicio 2022. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1 (un) mes a contar dende o día seguinte ao de remate do período de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 de febreiro de 2022 ata o 5 de abril de 2022, ambos inclusive. O cargo nas contas bancarias dos recibos correctamente domiciliados efectuarase o día 1 de marzo de 2022. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte por correo ordinario, envío que non ter carácter de notificación. Os contribuíntes que o día 1 de marzo de 2022 non recibiran nos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
APROBACIÓN DO PADRÓN DO SEGUNDO TRIMESTRE DO SERVIZO DE SUBMINISTRACIÓN DE AUGA E REDE DE SUMIDOIROS
ADMINISTRACIÓN LOCAL — Municipal — Lalín (Recadación, 09/08/2022)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2022, e aprobado por Resolución da Concellería de Facenda o día 01 de agosto de 2022, o citado padrón estará a disposición do público durante 15 días a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Sra. Concelleira Delegada de Facenda, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. LALIN, A SR. CONCELLEIRA DELEGADA DE FACENDA Asdo. Mª Paz Pérez Asorey Documento asinado dixitalmente ao marxe
CONVOCATORIA ELECCIÓN XUÍZ DE PAZ TITULAR
ADMINISTRACIÓN LOCAL — Municipal — Barro (Convocatorias Xuíz de Paz, 30/09/2022)

1. Obxecto: A elección de Xuíz de Paz Titular do Xulgado de Paz de Barro.2. Presentación de solicitudes: O modelo de solicitude e documentación atópase a disposición dos interesados nas oficinas do Concello ou na ligazón: https://barro.sedelectronica. gal/transparency/6b27004d-XXXXXXXXX-b5bb-756ecd111ca1/. As solicitudes poderán ser presentadas de forma presencial ou a través de “instancia xenérica” da sede electrónica http://barro.sedelectronica. gal, dentro do prazo de 15 días hábiles seguintes a contar do seguinte á publicación do anuncio no Boletín Oficial da Provincia de Pontevedra.3. Condicións legais dos aspirantes: 4. Documentación a presentar: Barro, 21 de setembro de 2022 O Alcalde — Xosé Manuel Fernández Abraldes
CONCESIÓN DE AXUDAS A SECTORES AFECTADOS POLA SITUACIÓN PANDÉMICA NO CONCELLO DE POIO
ADMINISTRACIÓN LOCAL — Municipal — Poio (Subvencións e axudas, 21/03/2022)

De conformidade co disposto nas bases da convocatoria de axudas a sectores afectados pola situación pandémica do Concello de Poio e, co fin de dar cumprimento ao establecido na cláusula 21.3.2 das Bases reguladoras e convocatoria do Plan Provincial de Obras e Servizos (Plan Concellos) 2021, por medio do presente anuncio faise público a relación de axudas concedidas e excluídas segundo o acordo núm.198645 da sesión ordinaria da Xunta de Goberno Local celebrada o pasado 13 de outubro de 2021. Poio, 14 de marzo de 2022 O alcalde, Luciano Sobral Fernández Asinado dixitalmente á marxe
PO/15/058.10.2. ACORDO PARA REALIZAR O PAGAMENTO DOS XUROS POR EXPROPIACIÓN PARA A OBRA DE MELLORA DA ESTRADA PO-235, SEGUNDA FASE, NO CONCELLO DE A LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 09/05/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xuros dos bens e dereitos afectados polas obras: “ Mellora da estrada PO-235, segunda fase ”, de clave PO/15/058.10.2, no concello da Lama, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 29 de abril de 2022 O xefe do Servizo Dimitrov Cecilio Barau
EXPOSICIÓN PúBLICA DO PADRÓN TAXA POR ENTRADAS DE VEHÍCULOS A TRAVÉS DAS BEIRARRÚAS E RESERVAS DE VÍA PÚBLICA PARA APARCAMENTO EXCLUSIVO, PARADA DE VEHÍCULOS, CARGA E DESCARGA DE MERCADORIAS DE CALQUERA CLASE DO EXERCICIO DE 2022
ADMINISTRACIÓN LOCAL — Municipal — Vilanova de Arousa (Recadación, 19/08/2022)

Aprobándose por Resolución da Alcaldía o día 12 de agosto do 2022, o citado Padrón de taxas, por medio do presente anuncio iníciase o trámite de información pública. Establécese como prazo de pago en período voluntario dende o 3 de outubro ata o 5 de decembro do 2022, ou inmediato día hábil posterior se o último día é inhábil. Data de cargo en conta dos recibos domiciliados: 15 de novembro do 2022, ou inmediato día hábil posterior se o último día é inhábil. Os citados recibos poderán abonarse nos prazos sinalados, mediante ingreso na conta de recadación do concello aberta na seguinte entidade bancaria: ABANCA. Facéndose constar que se notificarán colectivamente os respectivos recibos mediante a publicación de anuncio no Boletín Oficial da Provincia de Pontevedra, así como a través de edictos que o advirtan, todo iso, a teor do disposto no artigo.102.3 da vixente Lei Xeral Tributaria. Contra o acto de aprobación das citadas listas cobratorias poderá presentarse recurso de reposición no prazo dun mes, contado dende o día seguinte ao da finalización do período de exposición pública do padrón. O devandito Padrón expoñerase ao público por un prazo de 15 días naturais, a contar dende o seguinte ao da súa publicación no Boletín Oficial da Provincia de Pontevedra, para os efectos de reclamacións polas persoas interesadas. NOTA INFORMATIVA: Normas de procedemento para o ingreso da taxa: 1.- O Concello remitirá aos domicilios fiscais dos contribuíntes os recibos cos que se deberán efectuar o ingreso en calquera oficina de ABANCA, ata a data límite de ingreso que se sinala naquel, no horario de caixa establecido pola entidade bancaria para o pagamento dos recibos domiciliados.2.- A non recepción ou calquera outro erro nos datos consignados nos recibos non exime da obriga de pagamento (art.102 da Lei 58/2003 de 17 de decembro, Xeral Tributaria). Os contribuíntes que non recibisen ou extraviasen os recibos, disporán ata o último día do prazo citado para solicitar un duplicado nas dependencias municipais.3.- Os recibos que figuren correctamente domiciliados faranse chegar ás respectivas entidades financeiras para que sexan cargados nas contas das o dos seus clientes o día indicado O impago da taxa producirá o cese no aproveitamento especial e o Concello de oficio retirará a placa coa conseguinte perda de dereitos inherentes á mesma, si transcorridos seis meses dende a terminación do prazo de pago en voluntaria seguise impagada a taxa. Advertencia legal: o vencemento do prazo de ingreso en período voluntario sen que estea satisfeita a débeda determinará o inicio do procedemento de prema e a esixencia da recarga e dos xuros de demora que en cada momento correspondan. Tamén se liquidarán e se lle esixirán á ou ao debedor as custas regulamentarias orixinadas dese procedemento. O que lle comunico para os efectos oportunos O Alcalde Gonzalo Durán Hermida
TARIFAS TAXA SUMIDOIROS 2023
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 29/11/2022)

O Pleno da Corporación en sesión celebrada o día 26 de setembro de 2022 aprobou inicialmente a modificación parcial da Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004 (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. As tarifas anteriores non inclúen o IVE. As taxas acometida (a percibir polo Concello), non experimentarán variación algunha, permanecendo os prezos en vigor: Usuarios incluídos nos Grupos I e II da tarifa: 92,30 € Usuarios incluídos nos Grupos III e IV da tarifa: 115,05 € Usuarios incluídos nos Grupos V, VI e VII da tarifa: 138,06 € Vilanova de Arousa a 18 de novembro de 2022. O Alcalde.- M'hand Felicidad Maria Vadell Del Puerto
APROBACIÓN PREZO PÚBLICO CAMPAMENTO URBANO
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 20/05/2022)

Por medio do presente e para os efectos do sinalado no artigo 45, da Lei 39/2015, de 1 de outubro, do procedemento administrativo común e das administracións públicas, faise público que, na súa sesión de data 11.05.2022, pola Xunta de Goberno Local do Concello da Cañiza (Pontevedra), procedeuse a aprobación do acordo de fixación do prezo público para a prestación da actividade “Campamento urbano 2022” que se desenvolverá durante o mes de xullo de 2022, coas seguintes contías a satisfacer polos obrigados ao pago: 1ª quenda, 22 euros.2ª quenda, 22 euros. Asemade, establécense tamén exencións ao pagamento desta cota para aquelas nenas-os que se atopen nalgunha das circunstancias familiares que se expoñen a continuación: No caso de familias monoparentais non pagaría cota( co certificado de familia monoparental da Xunta de Galicia.) No caso de menores derivados dos servizos sociais en situación de dificultade social, acreditado co informe dos servizos sociais comunitarios do concello, non pagarían cota. No caso de familias nos que ambos proxenitores se atopen en situación de desemprego, non pagarian cota. Acreditarase documentalmente a través do SEPE. Documento asinado electronicamente por LUIS A. GÓMEZ PIÑA, Alcalde do Concello.
RELACIÓN DE ASPIRANTES QUE SUPERARON O SEGUNDO EXERCICIO, PUNTUACIÓNS TOTAIS DA FASE DE OPOSICIÓN E APERTURA DA FASE DE CONCURSO DO PROCESO SELECTIVO DUNHA PRAZA DE OFICIAL/A SANITARIO POR EXECUCIÓN DE SENTENZA (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 16/08/2022)

Por ter a acreditación do coñecemento da lingua galega, correspóndelle 2 puntos. A secretaria do tribunal informa que de acordo co previsto na base décimo sétima da convocatoria, unha vez finalizada a fase de oposición, as persoas aspirantes recibirán un código de inscrición, a través dunha mensaxe SMS, que permitirá a presentación da documentación relativa á fase de concurso de méritos no prazo de 10 días hábiles, contados a partir do seguinte ao da publicación dos resultados definitivos da fase de oposición no BOPPO. Así mesmo indica que segundo o disposto na base décimo oitava, apartado 8, transcorrido este prazo, o Servizo de Recursos Humanos entregará a documentación achegada polas persoas aspirantes ao tribunal cualificador para a súa valoración conforme o baremo recollido nestas bases. O resultado será publicado na sede electrónica e no taboleiro de anuncios da Deputación Provincial. As persoas interesadas poderán formular alegacións ante o tribunal seleccionador no prazo de dez días hábiles contados a partir do día seguinte ao da publicación das puntuacións outorgadas na fase de concurso no taboleiro de anuncios. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición Asinado dixitalmente ao marxe
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO DO MES DE FEBREIRO DE 2022
ADMINISTRACIÓN LOCAL — Municipal — Cangas (Recadación, 04/02/2022)

A ALCALDÍA-PRESIDENCIA, mediante Resolución de data 28 de xaneiro de 2022, PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de FEBREIRO de 2022, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 01 de febreiro de 2022 e 04 de abril de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRON ICAMENTE
DH. W36.78820 JOSÉ LAGO FILGUEIRAS, SOLICITUDE DE AUTORIZACIÓN DE OBRAS NO LUGAR DE VILAR DE ARRIBA 25A, PARROQUIA DE PEDORNES (SAN MAMEDE), CONCELLO DE OIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 11/07/2022)

As obras solicitadas consisten nos traballos de adaptación á legalidade urbanística e legalización de edificación existente de soto, planta baixa e baixo cuberta ata acadar unha superficie total construída de 290,31 m² mediante substitución de cuberta, modificacións en terraza, cerramentos de fachada e escaleiras, e máis construción e rehabilitación de muros interiores de contención de terras de cachotaría de pedra de ata 1 m de altura, en parcela de referencia catastral 36036A019001150001WI, en zona de policía e a unha distancia de 10,29 m do leito dun regato innominado, no lugar de Vilar de Arriba nº25A, parroquia de Pedornes, no concello de Oia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de novembro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CONVOCATORIA DE XUNTA XERAL ORDINARIA
SECCIÓN NON OFICIAL —  — Comunidad de Usuarios de Vilar Pedornes (Outros documentos, notificacións e informacións públicas, 28/01/2022)

Convócase a tódolos comuneiros usuarios á Xunta Xeral Ordinaria a celebrarse o vindeiro día 18-02-2022, na Casa do Pobo (Calvario) ás 19:00 h en primeira convocatoria e ás 19:30 h en segunda convocatoria, coa seguinte orde do día: 1.- Lectura e aprobación, se procede, das actas de anteriores sesións.2.- Informe do Presidente.3.- Lectura e aprobación, se procede, do estado das contas (anos 2020 e 2021). 4.- Informe sobre as subvencións do Concello de Oia dos anos 2020 e 2021 e toma de decisións, se procede.5.- Autorizar, se procede, á Xunta Directiva para a solicitude de subvencións.6.- Debate e aprobación, se procede, dun novo procedemento para a limpeza anual da traída.7.- Aprobación, se procede, dos cambios de titularidade como comuneiros usuarios.8.- Actualización, se procede, do prezo da cota de ingreso, da cota anual e das cotas extraordinarias.9.- Nomeamento, se procede, dunha nova Xunta Directiva e dun novo Xurado.10.- Rogos e preguntas. O Presidente da Comunidade, Ruben Sebastian El Kassimi Timis, a 20 de xaneiro de 2022.